Хьуьнхахь бечу т1емашкахь нохчий ч1ог1а каден а, т1ахъаьлла хьаьвзара. Цара йина дуьхьалонаш д1айохуш дукха зенаш хуьлура оьрсийн эскарна. Цуьнан дукхаллех к1езиг дозура г1уллакх, тур-шаьлтий дика лелош, урс нийса кхуссуш болу обаргаш мичара бевлла ца хууш т1елатара, цу сохьта гучура бовлура. Нагахь йоккха тоьпаца даш тухуш, я тоьпаш тоха таро ца хилча, паччахьан эскаран дан х1умма а ца хуьулура. Нохчийн майраллин доза дацара. Шайн г1азот дихкина бала г1ерташ болу уьшший, дийна биса г1ерташ болу оьрсийн салттий ч1ог1а къаьсташ хуьлура т1амехь.